**Sukob između Gaze i Izraela**, znan i pod nazivom **Operacija stup od oblaka** (hebrejski *עַמּוּד עָנָן*, *Amúd Anán*) označava oružani sukob između Izraela i Hamasa u pojasu Gaze koji je izbio 14. studenog 2012. te trajao tjedan dana. Bio je to prvi sukob većih razmjera između ta dva teritorija nakon rata u Gazi 2008.-2009. koji je kao i ovaj 2012. godine počeo kada je u Izraelu predizborno doba. U sukobu je poginulo petero osoba na izraelskoj, te 150 na palestinskoj strani. Uz pomoć napora Egipta i SAD-a, sklopljeno je primirje.

Eskalacija sukoba
-----------------

Sukob je počeo izraelskim zračnim napadom koji je ubio Ahmeda Jabarija, zapovjednika Hamasa, kojeg je optuživala za "sve terorističke napade na Izrael pokrenute iz Gaze" u posljednjom desetljeću. Potom je pokrenuta veća vojna ofenziva protiv Hamasa. Izraelski premijer Benjamin Netanyahu je izjavio da je pokrenuo vojnu ofenzivu jer nije više "mogao podnijeti situaciju u kojoj su stanovnici Izraela izloženi teroru raketa". Hamas je pak izjavio da je atentat na Jabarija "otvorio vrata pakla" te uzvratio lansiranjem raketa na Izrael: jedna od raketa je pogodila i udaljena predgrađa gradova Tel Aviva i Jeruzalema, ali su proturaketni štitovi uspijeli presresti većinu njih. IDF je izjavio da ne planira svrgnuti Hamas, nego samo "onesposobiti njegovu vojnu infrastrukturu". Ofenzivi je prethodilo razdoblje sukoba niskog intenziteta od nekoliko mjeseci: još od početka studenog iste godine, prijavljeni su oružani okršaji između IDF-a i Hamasa na granici Gaze, pri čemu je bilo i mrtvih, a samo u ožujku iste godine, nakon razdoblja relativnog mira, iz Gaze je ispaljeno 300 raketa, od kojih je 177 pogodilo izraelske okolne gradove. No sukob je eskalirao tek 14. studenog.

Međunarodna zajednica je osudila nasilje i pozvala na prestanak sukoba. Nova vlada Egipta stala je na stranu Gaze i osudila Izrael, najavivši da "Palestince neće prepustiti samima sebi".

U samo pet dana, poginulo je 94 Palestinaca u Gazi. 17. studenog izraelsko bombardiranje u četvrti Al Nasser je razorilo kuću obitelji Dalu te ubilo 12 civila, među njima i djece. Jedan od poginulih je radio za Hamasovu vladu, ali susjedi inzistiraju da je samo bio obični policajac te da nije bio pripadnik militanata. IDF je najavio istragu događaja.

21. studenog, teroristički napad u autobusu u Tel Avivu, blizu hrvatskog veleposlanstva, ozljedio je 21 osobu. Hamas je "pohvalio" napad kao odgovor na napad na pojas Gaze.

Primirje
--------

Navečer 20. studenog, Hamas je najavio da će za par sati nastupiti primirje zbog mogućeg postignutog dogovora sa Izraelom. Hilary Clinton je tog istog dana posjetila izraelske, palestinske i egipatske političare kako bi pomogla u de-eskalaciji nasilja. Međutim, izraelski glasnogovornik Mark Regev je izjavio: "Hamas sada žarko želi primirje, neku vrstu pauze kako bi se opet mogao naoružati i za tjedan ili mjesec dana nastaviti sa raketiranjem. Nas to ne zanima." BBC javlja kako je izraelska vlada podijeljena oko pitanja primirja: Barak želi prihvatiti, dok Netanyahu i Avigdor Lieberman to odbijaju.

21. studenog izraelski su dužnosnici prihvatili egipatsko-američki prijedlog te je navečer na snagu stupilo primirje. Vojska je javila da su nakon primirja iz Gaze ispaljene tri rakete, ali IDF nije reagirao. Hamas je idući dan proglasio "praznikom" kako bi "slavio pobjedu". U Izraelu je zabilježeno nekoliko prosvjeda jer su građani smatrali da vojska "nije dovoljno jako udarila Hamas". Tijekom vojne akcije, IDF je napao 1.500 meta u pojasu Gaze, među njima 30 viših dužnosnika Hamasa, 980 podzemnih minobacača te 140 tunela za krijumčarenje.

* Djeca na jugu Izraela trče prema skloništuDjeca na jugu Izraela trče prema skloništu
* Obrambeni proturaketni štit presreće raketu iz GazeObrambeni proturaketni štit presreće raketu iz Gaze
* Izraelski tenkovi ispred GazeIzraelski tenkovi ispred Gaze
* Dim iznad GazeDim iznad Gaze
* Razorena građevinaRazorena građevina

Izvori
------

1. ↑  BBC News (19. studeni 2012). „*Gaza crisis: Deaths soar amid fresh Israeli strikes*". bbc.co.uk. Pristupljeno 19. studeni 2012.
2. 1 2 3 4 5  Ben Brown. „*Gaza crisis: Palestinians back on streets as truce holds*". bbc.co.uk. Pristupljeno 22. studeni 2012.
3. 1 2 3  BBC News (19. studeni 2012). „*Q&A: Israel-Gaza violence*". bbc.co.uk. Pristupljeno 19. studeni 2012.
4. ↑  *Izraelci zbunjeni: Kojim to oružjem napada Hamas?*, Večernji list, 19. studeni 2012. str. 14. Preuzeto 19. studeni 2012.
5. ↑  „*Israeli gunfire kills Palestinian boy in Gaza clash: medics*". Reuters. 8. studeni 2012. Arhivirano iz originala na datum 2012-11-21. Pristupljeno 19. studeni 2012.
6. ↑  „*Terrorism Against Israel: Rocket & Mortar Attacks*". Jewish Virtual Library. Pristupljeno 19. studeni 2012.
7. ↑  HINA (16. studeni 2012). „*Egipat neće »prepustiti Gazu samoj sebi«*". Novi list. Pristupljeno 19. studeni 2012.
8. ↑  „*Kriza u Gazi: Raste broj mrtvih"*. dnevnik.hr. 16. studeni 2012. Pristupljeno 19. studeni 2012.
9. ↑  „*Nakon eksplozije kod hrvatskog veleposlanstva Izrael uzvratio raketama*". dnevnik.hr. 21. studeni 2012. Pristupljeno 21. studeni 2012.
10. ↑  „*Kriza u Gazi: Raste broj mrtvih"*. dnevnik.hr. 16. studeni 2012. Pristupljeno 19. studeni 2012.
11. ↑  BBC News (21. studeni 2012). „*Israel-Gaza crisis: Push for ceasefire amid fresh attacks*". bbc.co.uk. Pristupljeno 21. studeni 2012.

Vanjske veze
------------

|  |  |
| --- | --- |
|  | U Wikimedijinoj ostavi ima još materijala vezanih za: **Operation Pillar of Cloud** |

* Izvještaj o stanju u Gazi na Guardianu

| * p
* r
* u
Arapsko-izraelski sukob |
| --- |
| 

|  |  |  |  |
| --- | --- | --- | --- |
| Ratovi | Događaji | Učesnici | Ličnosti |
|  |
| 
**Ratovi i sukobi**
* **Arapska pobuna u Palestini**
* **Prvi arapsko-izraelski rat**
* **Sueska kriza**
* **Šestodnevni rat**
* **Rat iscrpljivanja**
* **Jomkipurski rat**
* **Prvi libanonski rat**
* **Prva Intifada**
* **Druga Intifada**
* **Drugi libanonski rat**
* **Rat u Gazi (2008/9)**
* **Rat u Gazi (2014)**

**Manji sukobi**
* Jordanski građanski rat
* Libanonski građanski rat
* Zaljevski rat
* Palestinski građanski rat

**Specični članci**
* Terorizam
* Intifada

**Kategorija**
* Izraelsko-arapski ratovi

 | 
* Slučaj Altalena
* Minhenski masakr
* Operacija Entebbe
* Operacija Litani
* Operacija Opera
* Opsada Bejruta
* Masakri u Sabri i Šatili
* Operacija Drvena noga
* Operacija Odgovornost
* Operacija Plodovi gnjeva
* Operacija Odbrambeni zid
* Operacija Voćnjak
* Operacija lijevano olovo
* Operacija Stup od oblaka
* Operacija Zaštitni rub

 | 
**Države učesnici**:
* Izrael
* Palestina
* Egipat
* Jordan
* Sirija
* Liban
* Irak
* Saudijska Arabija
* Jemen
* još...

**Grupni učesnici**:
* PLO
* Hamas
* Hezbolah

**Indirektni učesnici**:
* SAD
* Sovjetski Savez

 | 
**Političari**:
**Izrael**:
* David Ben-Gurion
* Levi Eškol
* Golda Meir
* Moše Dajan
* Menahem Begin
* Jicak Rabin
* Arijel Šaron
* Ehud Olmert

**Arapi**:
* Gamal Abdel Naser
* Husein od Jordana
* Hafez al Asad
* Anvar el Sadat
* Jaser Arafat

 |

 |